cyanic-selkie/wikianc huggingface dataset:
Mart Adamson
1927 ja 1934 valiti Tartus linnavolinikuks. Kandideeris valimistel valimisliidu Eesti sotsialistlik tööliste partei koosseisus.
20. detsembril 1936 valiti Mart Adamson Käsitööstuskotta, kus oli tekstiiltööstuse sektsiooni liige.
Hofburg
pisi|[[Michaelertor]] pisi|Neue Burg Hofburg oli Habsburgide monarhia linnaresidents Viini südalinnas Innere Stadtis. Kunagises keiserlikus palees asuvad tänapäeval Austria presidendi ametiruumid.
Montoyeri tiivas asub palee 1000-ruutmeetrise pinnaga suurim saal Festsaal. See ehitati trooniruumiks, kuid sellena ei kasutatud seda kordagi, kuna see valmis alles 1923. aastal. 1967. aastal toimus seal Eurovisiooni lauluvõistlus.
Y-põlvkond
Y-põlvkond  (ka: generatsioon Y; Y-generatsioon; millenniumi põlvkond; millenniumilapsed)  on demograafiline rühm, mis järgneb X-põlvkonnale ehk generatsioonile X. Generatsioonil puuduvad konkreetsed algus- ja lõpukuupäevad. Uurijad ja kommentaatorid kasutavad sünniaastaid vahemikus alates 1980ndate algusaastad kuni 2000ndate algusaastad.
Terminoloogia
Autorid William Strauss ja Neil Howe kirjutasid Y-põlvkonna kohta raamatus "Millennials in Generations: The History of America's Future, 1584 to 2069"  ning nad avaldasid raamatu "Millennials Rising: The Next Great Generation", mis on pühendatud ainult sellele põlvkonnale. Ajakirjanik Bruce Horovitzi väitel on Strauss ja Howe "laialdaselt tunnustatud Y-generatsiooni nimetamisega". Nad lõid termini "millenial" (inglise keeles kasutatakse pigem terminit millenial kui generation Y ) 1987. aastal, ajal kui 1982ndal sündinud lapsed hakkasid minema algkooli ja meedia hakkas märkama nende tulevast sidet millenniumiga, aastaga 2000".  Strauss ja Howe jaoks Y-põlvkond on inimesed, kelle sünniaastad on vahemikus 1982–2004.
Laimdota Straujuma esimene valitsus
Laimdota Straujuma esimene valitsus oli 22. jaanuaril 2014 Läti Vabariigi Seimi kinnitatud Laimdota Straujuma juhitud nelja erakonna koalitsioonivalitsus. Valitsuse volitused lõppesid 5. novembril 2014, kui tööd alustas Laimdota Straujuma teine valitsus.
Koalitsiooni koosseis:
Y-põlvkond
Tunnusjooned
2014. aasta märtsis avaldas Pew Research Center aruande selle kohta, kuidas Y-põlvkond täiskasvanueas on "eemaldunud institutsioonides ning ühendunud võrgustike kaudu sõpradega." Aruandes on väidetud, et Y-põlvkond on USA tuleviku suhtes mõnevõrra rõõmsamalt meelestatud kui vanemad täiskasvanud, 49% ütleb, et riigi parimad aastad on ees, kuigi nad on esimesed kaasajastul, kellel on suurimad tudengilaenu võlad ja töötuse tase.
William A. Draves ja Julie Coates, "Nine Shift: Work, Life and Education in the 21st Century" autorid, kirjutavad, et Y-põlvkonnal on selgelt erinevad käitumisviisid, väärtushinnangud ja hoiakud võrreldes varasemate põlvkondadega, vastuseks Interneti tehnoloogiliste ja majanduslikule mõjule.
Poliitilised vaated võrreldes teiste põlvkondade omadega
Suurbritannias läbi viidud Y-põlvkonna poliitiliste vaadete küsitlustest võib järeldada, et nende vaated on muutumas liberaalsemaks, eriti sotsiaal- ja kultuuriprobleemide suhtes ning nad pooldavad majanduspoliitikas klassikalist liberalismi rohkem kui varasemad põlvkonnas. On tõenäolisem, et nad toetavad samasoolist abielu ning marihuaana legaliseerimist. 2016. aasta Brexiti referendumil oli lõviosa Y-põlvkonnast riigi Euroopa Liidust lahkumise vastu, ning süüdistasid suuresti lahkumise poolt hääletanud beebibuumereid nendelt tuleviku röövimises. Üks kommentaar Financial Timesi artiklist kirjeldas Y-põlvkonna (75% 18–24-aastastest ning 56% 25–49-aastastest hääletas Euroopa Liitu jäämise poolt, võrreldes 44% 50–64-aastastest ja 39% 65-aastastest ja vanematest) arvamust lõpptulemusest (52% lahkumise poolt, 48% vastu) nii: "Noorem generatsioon on kaotanud õiguse elada ja töötada 27 teises riigis. Me ei saa kunagi teada, kui paljud võimalused, sõprussidemed, abielud ja võimalused meile ära on keelatud." ("The younger generation has lost the right to live and work in 27 other countries. We will never know the full extent of the lost opportunities, friendships, marriages and experiences we will be denied.") Noorte brittide pahameelt suurendas ka asjaolu, et peamiselt lahkumise poolt hääletanud vanem generatsioon ei pruugi elada nii kaua, et seda näha, kuid nemad peavad sellega terve elu veel elama.
Sama artikkel võrdleb Ameerika Ühendriikide Y-põlvkonna vaateid, nende hoiakud on pooldavamad sotsiaalliberalistliku poliitika ja samasooliste abielu suhtes kui teised rahvastikurühmad, kuigi Y-generatsioon toetab vähem aborti kui X-generatsioon 1990. aastate alguses. Sarnaselt Brexitiga Suurbritannias, eelistab USAs Y-põlvkond 2016. aasta presidendivalimistel rohkem liberaalsemat Bernie Sandersit – alla 30-aastastelt sai ta rohkem hääli kui teised kaks peakandidaati – Hillary Clinton ja Donald Trump kokku.
2013. aasta küsitlusega "Beliefs and Values" ("Uskumused ja väärtushinnangud") saadi teada, et Y-põlvkond on rohkem valikute poolt kui vanemad generatsioonid. Nad on tõenäolisemalt ka meditsiiniliste loomkatsete vastu.
Plateau osariik
Plateau osariik on 1. järgu haldusüksus (osariik) Nigeerias. Asub riigi keskosas.
Reith bei Kitzbühel
Reith bei Kitzbühel on vald (Gemeinde) Austrias Tirooli liidumaal Kitzbüheli ringkonnas. Vald asub 762 m kõrgusel merepinnast. Valla pindala on 15,66 km², 1. jaanuaril 2016 elas seal 1676 inimest. Vald paikneb 4,50 km Kitzbühelist loodes. Peamine sissetulekuallikas on turism.
Plateau osariik
Plateau osariik moodustati 1976. aastal.
Osariik jaguneb 17 kohaliku omavalitsuse üksuseks.
Osariigis elab üle 40 etnilise rühma.
Karl Fischer
Karl Albert Otto Franz Fischer (24. märts 1901 München – 16. aprill 1958) oli saksa keemik.
Ta sündis aastal 1901 Pasingis (praegu Müncheni linnaosa). Aastatel 1918–1924 õppis ta Leipzigi Ülikoolis keemiat.
Biskra
Biskra on linn Alžeerias.
Linnas elab 308 tuhat elanikku (2007).
Biskras asub Biskra Ülikool.
Anton Friedrich Bornwasser
Anton Friedrich Bornwasser (25. veebruar/8. märts 1743 Paide – 22. jaanuar/2. veebruar 1798 Rõuge) oli Eesti vaimulik.
Ta õppis Königsbergis Collegium Fridericianumis. Aastast 1762 õppis ta (immatrikuleeriti 3. aprillil 1762) Königsbergi Ülikoolis; aastast 1764 (immatrikuleeriti 18. mail 1764) Jena Ülikoolis. Töötas aastatel 1765–1767 koduõpetajana Eestimaal. Ordineeriti 29. aprillil/10. mail 1769 Tallinnas õpetajaks.
Ta oli aastatel 1769–1777 Vigala Maarja koguduse õpetaja. Aastatel 1777–1798 oli ta (introdutseeriti 11. veebruaril/22. veebruaril 1777) Rõuge Maarja koguduse õpetaja. Lisaks oli ta veel aastatel 1795–1798 Võru praostkonna praost.
Isiklikku
Tema isa Peter Friedrich Bornwasser oli Paide ja Anna koguduse õpetaja, hiljem Rõuge Maarja koguduse õpetaja. Tema abikaasa Renate Christine isa Johann Friedrich Gernet oli Vigala Maarja koguduse õpetaja. Tema poeg Peter Friedrich Bornwasser oli Rõuge ja Karula koguduse õpetaja, teine poeg Heinrich Wilhelm Bornwasser oli Võru Katariina koguduse õpetaja; tema tütar Dorothea Elisabeth oli abielus Hargla ja Lääne-Nigula koguduse õpetaja Johann Theophilus Gottlieb Kettleriga, tütar Charlotte Henriette Catharina oli abielus Juuru Mihkli koguduse õpetaja Samuel Christian Kettleriga.
Wallsee-Sindelburg
Wallsee-Sindelburg on vald (Marktgemeinde) Austrias Alam-Austria liidumaal Amstetteni ringkonnas.
Wallsee-Sindelburg asub Mostvierteli loodeosas, West Autobahnist lõunas Doonau ääres. U. 26 % valla territooriumist on kaetud metsaga.
Tasandi inversioon
Tasandi inversioon ehk tasandi peegeldus ringjoone suhtes on üks tasandi teisendustest.
Erinevalt tavalistest peegeldustest on inversiooni puhul peegeldustelje asemel inversiooniringjoon. Olgu selleks ringjoon keskpunktiga koordinaatide alguspunktis O ja raadiusega r. Sellise ringjoone võrrand on x²+y²=r².
Inversiooni mõiste on üldistatav kõrgemamõõtmelistesse ruumidesse.
Definitsioon
Tasandi teisendust, mis seab igale punktile X vastavusse punkti X' kiirel OX ja mille kohavektori pikkusel on omadus |OX|•|OX'|=r2, nimetatakse tasandi inversiooniks ringjoone x²+y²=r² suhtes.
Ohekatku mõis
Ohekatku mõis (saksa keeles Odenkat) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.
Pareas
Pareas on Pareatidae sugukonnamaoperekond.
Klassifikatsioon
Perekonna süstemaatika pole päris selge, osad autorid paigutavad maoperekonna ülemsugukonda Pareatoidea.
Roomajate andmebaasis klassifitseeritakse perekonda Pareas järgmised maoliigid :
Välislingid
Selles artiklis on kasutatud prantsuskeelset artiklit fr:Pareas seisuga 17.11.2013.
Sharon den Adel
pisi| Sharon den Adel Sharon Janny den Adel (sündinud 12. juulil 1974 Waddinxveenis) on hollandi laulja ja helilooja, kes on tuntud eelkõige Hollandi sümfoonilise metali bändi Within Temptation solistina.
Muusikaga on ta tegelenud juba alates 14. eluaastast.
Ahjuauk
Kirjeldus
Ahjuaugus hoiti erinevaid väiksemaid esemeid (näiteks peaharju), samuti pandi sinna kuivama väiksemaid riideesemeid (näiteks kindaid). Rehetoas toimunud tööde ajaks pandi ahjuauku plekklamp. Seal hoiti ka tolmu, ämblikuvõrkude jms sellise pühkimiseks linnutiibu.
Neder-Over-Heembeek
Neder-Over-Heembeek on Belgia pealinna Brüsseli linnaosa, Brüsseli haldusringkonna Brüsseli valla osavald. Brüsseli põhjaosas asuv Neder-Over-Heembeek ühendati Brüsseli halduspiiridesse 1921. aastal, samal ajal Hareni ja Laekeniga.
Kirjalikes allikates on asundust esmamainitud VII sajandil (Haimbecha). 1284. aastal on esmanimetatud kahe asunduse – Neder-Heembeek ja Over-Heembeek (vastavalt 'alumine Heembeek' ja 'ülemine Heembeek') olemasolu. 1427. aastal asundused taasühinesid ja sellest ajast saadik kannab asula praegust nime Neder-Over-Heembeek.
pisi|tühi|püsti|Endine kirikutorn
Weistrach
Weistrach on vald (Gemeinde) Austrias Alam-Austria liidumaal Amstetteni ringkonnas.
Weistrach asub Mostviertelis. U. 16,48 % valla territooriumist on kaetud metsaga.
Inglise-Afgaani sõda
Inglise-Afgaani sõdasid on olnud mitu:
Wevelgem
Wevelgem on hollandikeelne vald Belgias Flandria piirkonnas Lääne-Flandria provintsis Kortrijki haldusringkonnas.
Wevelgemi pindala on 38,76 km². Elanikke oli 1. jaanuari 2006 seisuga 31 020 ja 1. jaanuari 2012 seisuga 31 076. Rahvastiku tihedus on 800 in/km².
Wevelgemi saab sõita mööda maanteed, raudteed ja Leie jõge, samuti lennukiga Kortrijk-Wevelgemi lennujaama.
Jalgrattasportlastele toimub alates 1934 igal aastal Genti–Wevelgemi maanteesõit, mis lõpeb Wevelgemis.
Asulad
Wevelgemi vald moodustati 1977. See koosneb järgmistest osavaldadest ja asulatest:
Ajalugu
Wevelgemi varaseim teadaolev mainimine pärineb 1197. aastast.
Vanasti oli Leie jõgi Wevelgemi jaoks väga tähtis. Inimesed leotasid seal linu enne töötlemist. Wevelgemis oli palju linatöötlemisettevõtteid ja Leiet hüüti kuldseks jõeks, viidates sellega lina värvile. Linavabrikuid leidub Wevelgemis tänini, kuigi linatööstus on tähtsust sealkandis kaotanud.
Esimese maailmasõja ajal ehitasid sakslased Wevelgemi lennujaama. See eksisteerib tänapäevani. Põhiliselt kasutatakse seda eralendudeks. Wevelgemi Saksa sõjaväekalmistule on maetud 47 864 sõdurit, kes kõik langesid Esimeses maailmasõjas. Wevelgemis on Belgia suurim Saksa sõjaväekalmistu. Selle lähedale rajasid sakslased valelennuvälja puulennukitega, tänapäeval on sellest järel raudtee lähedal üks suur ja üks väiksem punker.
Sankt Jakob in Haus
Sankt Jakob in Haus on vald (Gemeinde) Austrias Tirooli liidumaal Kitzbüheli ringkonnas. Vald asub 856 m kõrgusel merepinnast. Valla pindala on 9,6 km², 1. jaanuaril 2016 elas seal 773 inimest. Vald paikneb 13,6 km Kitzbühelist kirdes, samuti 2,5 km Fieberbrunnist. See on väikseim vald ringkonnas.
Küla on esmamainitud 1308. aastal, kuid asustus algas juba 10. sajandil. Peamine sissetulekuallikas on turism.
Tsukasa Shiotani
Tsukasa Shiotani (jaapani keeles 塩谷 司 Shiotani Tsukasa; sündinud 5. detsembril 1988 Komatsushimas) on Jaapani jalgpallur. Ta mängib kaitsjana Araabia Ühendemiraatide kõrgliiga klubis Al Ain FC ja Jaapani jalgpallikoondises.
Jaapani jalgpallikoondises lõi ta esimese värava 2019. aasta Aasia meistrivõistluste viimases alagrupimängus Usbekistani vastu. Samuti kuulus ta Jaapani koondisse 2015. aasta Aasia meistrivõistlustel ning Jaapani võistkonnaga 2016. aasta suveolümpiamängudel.
Ohukotsu mõis
Ohukotsu mõis (saksa keeles Odenwald, aastani 1843 Odenkotz) oli rüütlimõis Rapla kihelkonnas Harjumaal. Nüüdisajal jääb kunagine mõis Märjamaa valda Rapla maakonnas.
Alexander von Adlerberg
Alexander von Adlerberg oli mitme Adlerbergide suguvõsa esindaja nimi:
Vladivostoki Admiral
Vladivostok Admiral on Venemaa jäähokiklubi, mis tegutseb Vladivostokis. See mängib Kontinentaalse Hokiliiga (KHL) Idakonverentsis Tšernõšovi divisjonis.
Igihaljas ibeeris
Igihaljas ibeeris (Iberis sempervirens) on taim ristõieliste sugukonnas.
Post-
Post- on eesliide, mis tähistab millegi järel, pärast, hiljem olemist. See on üks paljudest Vana-Kreekast pärit aktiivsetest morfeemidest ehk tüvedest (vastand: eesliide “pre-”). Varem esines eesliide “post-” ladinakeelsetes laensõnades (nagu postscriptum), kuid on nüüd vabalt kasutatav liitsõnade moodustamisel.
Kasutus
Enamasti tähistavad sõnad eesliitega “post-” ajalooperioodi ja/või voolu (postmodernne, postsrukturalism). Enim iseloomustab post-liide 1960. aastatel läänes aset leidnud kultuuriprotsesse kirjeldavates terminites, mis rõhutavad ajastule iseloomulikke saavutusi, konflikte või suundumusi.
Eesliite “post-” kasutuselevõtt on ajaloo jooksul olnud üsna vastuoluline. Näiteks “postmodernismi” terminit kasutas esimest korda Briti ajaloolane ja filosoof Arnold Toynbee oma 1947. aasta ajaloouurimuses, see tähistas hõlmavat kategooriat, et kirjeldada uut ajaloolist tsüklit, mis algas 1875. aastal. Toynbee oli ise skeptiline eesliite „post-” suhtes selle kaudsuse ja allakäigu tõttu ning seda skepsist jagasid ka kirjanduskriitikud Irving Howe ja Harold Levine, kes kasutasid terminit “postmodernism” esmalt poleemiliselt ja vastuväitlevalt. Eesliidet „post-” kasutas esimest korda positiivses võtmes kirjanik Leslie Fiedler 1965. aastal, kui ta sidus selle sel ajal käibivate radikaalsete suundumustega, mis moodustasid vastukultuuri: posthumanist, postkangelaslik, post-male (eesti keeles 'mehejärgne'), post-white (eesti keeles valge nahavärvuse järgne), postJewish (eesti keeles juudijärgne). Need anarhilised ja loomingulised kõrvalekalded ortodokssest liberalismist kujutavad endast kumulatiivse traditsiooni esimesi ajendeid, ehkki Fiedler ja teised ei pidanud 1960. aastatel kunagi seda argumenti postmodernismi kõikehõlmava kontseptsioonina.
21. sajandi käsitlus
21. sajandil on post-eesliide leidnud aina laiemat kasutust. Sellega tähistatakse varasemate kultuuriliikumiste tagasilükkamist ning samas ka keeldumist täielikult pühenduda uutele. Sellist kasutust on nimetatud ka post-everything (kõigejärgne) maailm. Eesliitega “post-” terminid sõltuvad palju kontekstist ja käändest ning on osaliselt algtermini tagasilükkamine ja osaliselt äratundmine. See on enamjaolt seotud poliitiliste terminitega nagu postetniline, postirooniline, postfeministlik, kuid nn postmentaliteeti seostatakse palju ka popkultuuri laiendusena.
Arvatakse, et post-liite kasutamine rikastab ingliskeelset kultuurivestlust, kuna see saadab selge sõnumi, et teatud hoiakud ja käitumisharjumused pole enam sotsiaalselt vastuvõetavad. Siiski on selle laialdane kasutamine saanud palju kriitikat.
Pjotr Abrassimov
pisi|Pjotr Abrassimov (aastal 1983) Pjotr Abrassimov (vene Пётр Андреевич Абрасимов; 16. mai 1912 Boguševsk, Mogiljovi kubermang – 16. veebruar 2009 Moskva) oli Nõukogude Liidu riigitegelane, diplomaat.
Ta oli Nõukogude Liidu suursaadik mitmetes riikides, sealhulgas Prantsusmaal, Saksa DV-s ja Jaapanis.
1974 valiti ta Eesti NSV-st IX NSV Liidu Ülemnõukokku.
Pjotr Abrassimov suri aastal 2009 Moskvas ja ta maeti Trojekurovo kalmistule.
Heinrich Arved Rosenstein
Heinrich Arved Rosenstein (6. jaanuar 1875 Aruküla – 14. november 1947 Nürnberg) oli Eesti vaimulik.
Ta lõpetas 1896. aastal Keiserliku Nikolai I Gümnaasiumi. Õppis aastatel 1896–1901 Tartu ülikooli usuteaduskonnas. Oli prooviaastal Järva-Madise koguduses. Ordineeriti õpetajaametisse 1. detsembril 1902.
Oli aastatel 1903–1939 Järva-Jaani Ristija Johannese koguduse õpetaja. 1939. aastal jäi emerituuri.
1939. aastal põgenes Saksamaale.
Isiklikku
Tema vend Voldemar Engelhardt Rosenstein oli arst, sealhulgas Järva-Jaanis.
Myspace
thumb|Myspace'i logo (2013) Myspace on veebipõhine suhtlusvõrgustik, mis asutati 2003. aastal.
Aastatel 2005–2008 oli see maailma suurim suhtlusvõrgustik, kuid pärast seda kaotas liidripositsiooni Facebookile ning selle kasutajate arv on järjest vähenenud.
Selle peakorter asub USA California osariigis Beverly Hillsis. Myspace'i 100 000 000. kasutaja registreeriti 9. augustil 2006.
Jaanuaris 2018 omandas selle Meredith Corporation rakenduse Time Inc. soetamisega, mis oli varem omandanud ettevõtte Viant Technology Holding Inc. Sestsaadik on Meredith Corporation aga osa Viantist edasi müünud.
Jeemeni kodusõda (1994)
Jeemeni kodusõda toimus 1994. aasta maist juulini. Kodusõja osapooled olid Jeemeni põhjaosas baseerunud keskvalitsusväed, kes pooldasid ühtset Jeemeni riiki, ning sotsialistlikud Lõuna-Jeemeni separatistid ja nende toetajad, kes soovisid iseseisvust. Sõjategevus päädis lõunajeemenlaste kaotusega, Jeemeni taasliitmisega ja paljude Jeemeni Sotsialistliku Partei juhtide eksiiliminekuga.
Kai (eesnimi)
Kai on eesnimi.
Eestis on Kai naisenimi, aga Põhjamaades ja Saksamaal on see üldiselt mehenimi, kasutatakse ka kujul Kaj.
Eestis elas Rahvastikuregistri andmetel 16. novembri 2012 seisuga 1202 Kai-nimelist inimest.
1. jaanuari 2017 seisuga oli Eestis eesnimi Kai 1184 naisel ja 7 mehel. Kai on Eestis populaarsuselt 160. naisenimi. Kõige populaarsem on eesnimi Kai vanuserühmas 45–49, kus neid on 10 000 elaniku kohta 19,58 ning Hiiu maakonnas, kus neid on 10 000 elaniku kohta 14,66. Kai on keskmiselt 47 aasta vanune (mediaanvanus on 47).
Lätis oli 2021. aasta 30. juuni seisuga eesnimi Kai 12 inimesel.
New Plymouth
Linnas elab 52 500 inimest.
Madis Habakuk
pisi|Madis Habakuk 1999. aastal Madis Habakuk (28. detsember 1938 Avinurme – 2. september 2016) oli eesti majandusteadlane.
Ta lõpetas 1958 Tallinna Mäetehnikumi ja 1966 Tallinna Polütehnilise Instituudi majandusteaduskonna masinaehituse ökonoomika ja organiseerimise erialal, juhendajaks Raoul Üksvärav. Ta stažeeris aastatel 1970–1971 Varssavi Kõrgemas Statistika ja Planeerimise Instituudis ning on täiendanud end San Francisco ja Yorki ülikooli suvekoolides.
Aastal 1988 asutas ta koos USA professori Marshall Fitzgeraldi ja Kanadas elanud Ilmar Martensiga Eesti esimese äriharidust pakkuva erakõrgkooli Eesti Kõrgema Kommertskooli.
Liikmesus
MTÜ Tallinna Direktorite Klubi liige, EBS Grupi juhatuse esimees
One Vanderbilt
One Vanderbilt on 67-korruseline kõrghoone New Yorgis Midtown Manhattanil. Pilvelõhkuja on linna üks kõrgeimaid ehitisi (397 m). See asub vahetult Grand Central Terminali kõrval 42nd Streeti ja Vanderbilt Avenue nurgal.
pisi|vasakul|One Vanderbilt (keskel)
Kojaline
Ajakiri käsitleb eeskätt puuetega inimestele, nende lähedastele ja valdkonna spetsialistidele suunatud informatsiooni, kajastab puuetega inimeste elu, puuetega inimeste ühenduste tegevusi ning tutvustab neile suunatud toetusi ja teenuseid.
Ajakiri ilmub 2009. aasta novembrist, keskmiselt kaks numbrit kalendriaastas. Ajakiri on kättesaadav elektrooniliselt Tallinna Puuetega Inimeste Koja kodulehel.
Ajakirja levitatakse tasuta. Ajakirja numbrite väljaandmist on toetanud Vabaühenduste Fond, Tallinna linnavalitsus, Euroopa Sotsiaalfond ja Hasartmängumaksu Nõukogu.
Peter Friedrich Bornwasser noorem
Peter Friedrich Bornwasser noorem (7. august/18. august 1770 – 21. aprill/3. mai 1823) oli Eesti vaimulik.
Algõpetuse sai koduõpetaja käest. Ta õppis ka 1,5 aastat Tallinnas gümnaasiumis. Usuteadust õppis ta Jena Ülikoolis. Ordineeriti 1. augustil/12. august 1798 õpetajaks.
Ta oli aastatel 1798–1810 Rõuge Maarja koguduse õpetaja. Aastatel 1811–1823 oli ta Karula koguduse õpetaja.
Isiklikku
Tema isa Anton Friedrich Bornwasser oli Vigala ja Rõuge Maarja koguduse õpetaja; vanaisa Peter Friedrich Bornwasser oli Paide ja Anna koguduse õpetaja, hiljem Rõuge Maarja koguduse õpetaja; teine vanaisa Johann Friedrich Gernet oli Vigala Maarja koguduse õpetaja. Õde Dorothea Elisabeth oli abielus Hargla ja Lääne-Nigula koguduse õpetaja Johann Theophilus Gottlieb Kettleriga, õde Charlotte Henriette Catharina oli abielus Juuru Mihkli koguduse õpetaja Samuel Christian Kettleriga, vend Heinrich Wilhelm Bornwasser oli Võru Katariina koguduse õpetaja. Tema abikaasa Maria isa Benedict Witte oli Tallinna Püha Vaimu koguduse abiõpetaja, abikaasa vend Benedict Witte oli Ambla Maarja koguduse õpetaja.
Winklarn (Alam-Austria)
Winklarn on vald (Gemeinde) Austrias Alam-Austria liidumaal Amstetteni ringkonnas.
Winklarn asub Mostviertelis. U. 18,61 % valla territooriumist on kaetud metsaga.
Lielauce
pisi|left|Mälestusmärk [[Oskars Kalpaksi pataljonile]] Lielauce on küla (vidējciems) Lätis Dobele piirkonnas, Lielauce valla halduskeskus.
Küla asub valla keskosas merepinnast 110 meetri kõrgusel Lielauce järve lõunakaldal, asudes piirkonna keskusest Dobelest 31 ja Riiast 110 kilomeetri kaugusel. Lielauces asuvad rahvamaja, algkool, postkontor ja raamatukogu.
Stella Ndabeni-Abrahams
Stella Tembisa Ndabeni-Abrahams (sündinud 30. juunil 1978) on Lõuna-Aafrika Vabariigi poliitik (Aafrika Rahvuskongress).
Lielauce
Lielauce kujunes endise Lielauce mõisa ja vallamaja juurde. Nõukogude perioodil oli see kohaliku kolhoosi keskasulaks. Aastani 2009 kuulus see Dobele rajooni, aastail 2009-202 aga Auce piirkonda.
Stella Ndabeni-Abrahams
Ta on omandanud sertifikaadi projektijuhtimise alal Rhodes'i Ülikoolis ja diplomi telekommunikatsiooni ja juhtimissüsteemide alal Witwatersrandi Ülikoolis.
Lielauce
Aastal 2022 oli külas 269 elanikku.
Stella Ndabeni-Abrahams
Ta oli Lõuna-Aafrika Vabariigi sideministri asetäitja 23. oktoobrist 2011 kuni 31. märtsini 2017 ja Lõuna-Aafrika Vabariigi telekommunikatsiooni ja postiteenuste ministri asetäitja 31. märtsist 2017 kuni 22. novembrini 2018.
Alates 22. novembrist 2018 kuni 5. augustini 2021 oli ta Lõuna-Aafrika Vabariigi side, telekommunikatsiooni ja postiteenuste minister. Alates 5. augustist 2021 on ta Lõuna-Aafrika Vabariigi väikeettevõtluse arengu minister.
Tallinna Tehnikaülikooli ehitusosakond
Tallinna Tehnikaülikooli ehitusosakond oli Tallinna Tehnikaülikooli ehituserialade väljaõppega seotud akadeemiline struktuuriüksus. 1936. aasta juunis asutatud Eesti Vabariigi Tallinna Tehnikainstituudi (TTI) kolmest osakonnast üks oli ehitusosakond. Osakond asutati 1. juulil ja sai oma käsutusse ruumid endises Vene-Balti laevatehase haldushoones. Õppetöö algas 16. septembril. Peaaegu pooled instituudis õppijatest olid ehitusosakonna üliõpilased. Õppeaja pikkus oli neli aastat (so 8 semestrit), millele lisandus 9. semester diplomiprojekti koostamiseks.
Ehitusosakonna struktuur ja juhtimine
Osakonda juhtis osakonnakogu, mille moodustasid kõik osakonda kuulunud õppejõud. Osakonnakogu valis professorite ja dotsentide hulgast osakonna juhataja. Koos TTI nimetuse muutmisega muutus alates 1. jaanuarist 1938 ka tehnikaülikooli struktuur. Moodustati teaduskonnad ja õppetöö paremaks korraldamiseks jagati need omakorda osakondadeks. Ehituse suunal jätkas ehitus- ja mehaanikateaduskonna koosseisus ehitusosakond, millel aga halduslik juhtkond puudus.
Osakonna alglülideks olid professuurid ja dotsentuurid (õppetoolid). Samal ajal eksisteerisid tehnikaülikoolis õppe- ja uurimistöö oluliste üksustena veel laboratooriumid, millest hiljem kujunesid välja kateedrid.
Pühatu mõis
Pühatu mõis (saksa keeles Pühhat) oli kuni 1865. aastani rüütlimõis, seejärel aga poolmõisa staatuses Orgita kõrvalmõis Rapla kihelkonnas Harju kreisis.
Nüüdisajal jääb kunagine mõis Märjamaa valda Rapla maakonnas.
Tallinna Tehnikaülikooli ehitusosakond
Saksa okupatsioon (1941–1944)
Saksa okupatsiooni ajal sai tehnikaülikool endise nimetuse tagasi (TTÜ). Õppejõudude ja üliõpilaste arv vähenes. Õppetööd alustati alles 1942. aasta veebruaris. Kateedrid kaotati. Ehitusosakond ehitus- ja mehaanikateaduskonna koosseisus jätkas tegevust. Ehitusosakonna üliõpilased jagunesid konstruktsioonide, teede ja vesiehitiste suuna vahel.
Ehitusosakonna professorid
Esialgu jäi puu-, massiiv- ja raudbetoonkonstruktsioonide professuur vakantseks. 1937. aasta suvel kuulutati see vabaks. Kohale kandideeris Dresdeni Tehnikaülikoolis ehitusinseneri hariduse omandanud August Komendant, kes oli viimastel aastatel kiiresti tõusnud Eesti üheks hinnatumaks raudbetooni asjatundjaks. Hoolimata arvustajate Oskar Martini ja Vladimir Paaveli tunnustatud hinnangust Komendandi inseneritegevusele, jäi professuur täitmata.
Erialad
Ehitusosakond oli tehnikaülikooli suurim ja valmistas ette diplomeerituid ehitusinsenere viiel erialal
Pärast ümberkorraldusi 1938. aastal vähenes ehituserialade arv kolmele :
Lõpetajad
1936. aasta lõpul andis ehitusosakond esimese lõpetaja. Selleks oli 1932. aastal Tartu Ülikooli tehnikateaduskonnas õpinguid alustanud Hugo Oengo. 1939. aastal lõpetasid Tehnikaülikooli kiitusega Heinrich Laul ja Evald Vaino. 1940. aastal ehituseriala lõpetajaid ei olnud. Saksa okupatsiooni ajal lõpetas TTÜ 1942. aastal 5, 1943. aastal 11 ja 1944. aastal 18 üliõpilast.
Vetterli M1870
Vetterli M1870 on Itaalia vintpüss, mis oli aastatel 1870–1887 Itaalia sõjaväe teenistusvintpüss. See asendati sama relva mudeliga Vetterli-Vitali M1870/87.
M1870 on ühelasuline poltlukustusega vintpüss, mis kasutab 10,4 mm Vetterli kesktulepadruneid. Algul kasutati musta püssirohtu, hiljem suitsuta püssirohtu. Itaalia M1870 valmistati Šveitsi Vetterli kadetivintpüssi eeskujul. Šveitsi Vetterli kasutas kesktulepadrunite asemel ääretulepadruneid.
Åse Kleveland
pisi Åse Kleveland (sündinud 18. märtsil 1949 Stockholmis) on Norra laulja, kitarrist ja poliitik.
1966. aasta Eurovisiooni lauluvõistlusel esindas ta Norrat lauluga "Intet er nytt under solen".
Ta kuulub Norra Töölisparteisse. Aastatel 1990–1996 oli ta Norra kultuuriminister.
Centum
Centum oli aastail 1925–1940 Eestis tegutsenud klubi.
Klubi põhikiri registreeriti Tallinna-Haapsalu rahukogu poolt 17. jaanuaril 1925. Põhikirjale kirjutasid alla Johan Laidoner, Hans Rebane, Karl Tofer ja Ernst Masik.
Klubil oli kuni 100 tegevliiget, auliikmed ja alalised võõrad. Klubi juhtis 7-liikmeline vanematekogu. Tegevliikmeks sai vanematekogu kutsel, auliikmeid valis üldkoosolek. Vanematekogu esimees oli asutamisest alates Konstantin Päts
Klubi võimaldas Eesti poliitikutel mitteametlikus õhkkonnas kohtuda ja seetõttu toimis see Riigikogu "ülemkojana".
Viltpliiats
pisi|Värvilised markerid Viltpliiats ehk vildikas on kirjutusvahend, mille ots on valmistatud vildist või mõnest muust tihkest kiulisest materjalist. Südamiku sees on tavaliselt tindi ja lahustiga immutatud vatt, mis hoiab pliiatsi otsa tindisena.
Shire
Shire võib tähendada järgmist:
Laurence Fishburne
pisi|Fishburne septembris 2009 Laurence Fishburne (täisnimega Laurence John Fishburne III; sündinud 30. juulil 1961 Augustas Georgia osariigis) on Ameerika Ühendriikide näitleja, näitekirjanik, režissöör ja produtsent.
Tema tuntumate rollide seas on Morpheus ulmefilmide triloogias "Matrix", Clean filmis "Apocalypse Now", Cowboy Curtis telesarjas "Pee-wee's Playhouse", Ike Turner Tina Turneri eluloofilmis "What's Love Got to Do With It" ning Furious Styles filmis "Boyz n the Hood".
Wisconsini maakondade loend
Siin on loetletud Wisconsini osariigi 72 maakonda:
Hanne Krogh
Hanne Krogh (sündinud 24. jaanuaril 1956 Haugesundis) on Norra laulja.
1971. aasta Eurovisiooni lauluvõistlusel esindas ta Norrat lauluga "Lykken er".
Ta võitis koos Elisabeth Andreasseniga ansambli Bobbysocks koosseisus Norrat esindades 1985. aasta Eurovisiooni lauluvõistluse lauluga "La Det Swinge".
Pärija nimetamise korraldus
Pärija nimetamise korraldus on testamendi tegija tahteväljendus selle kohta, kellele peale tema surma tema vara peaks jääma.
Testamendijärgse pärimise eesmärk on võimaldada testaatoril ehk pärandajal ise läbi oma viimse tahte avalduse valida, kellele kuulub tema vara või osa varast. See tähendab, et isiku surma korral läheb tema pärand üle testamendi korral testamendis nimetatud pärijale/pärijatele. Pärija nimetamise korralduses märgitakse tavaliselt ära isik/isikud, kellele pärand üle läheb ning kui suur osa pärandaja varast antud pärijale määratakse.
''Näide: "Mina nimetan oma pärijaks A, kes saab ¾ minu varast ja B, kes saab ¼ minu varast" Pärija nimetamise korralduse saab ka teha ilma varaliste suuruste osade nimetamiseta. Sellel juhul loetakse, et korralduses välja toodud pärijad pärivad vara võrdsetes osades.''
''Näide: "Mina nimetan oma pärijateks A, B ja C." Antud näite puhul pärib iga üks 1/3 pärandvarast.''
Erisused tavapärasest korraldusest
Kui aga pärija nimetamise korraldus käib ainult ühe pärandvara osa kohta, siis ülejäänud vara ei lähe automaatselt testamendijärgsele pärijale, vaid see toimub seadusjärgse pärimise teel. Seda aga eeldusel, et puudub pärimisleping ülejäänud pärandvara suhtes.
Juhul, kui pärija nimetamise korraldusega määratakse ainupärijad aga nendele määratud vara ei moodusta kokku tervet pärandit, siis suurendatakse igaühe pärandiosa võrdeliselt testamendis määratud osa suurusega. Sama olukord on ka siis, kui pärandiosad on suuremad kui pärand ise. Sellel juhul vähendatakse sarnaselt suurendamisega.
Lisaks on oluline mainida, et kui pärijateks nimetatakse sugulased ilma pärandiosi ja isikuid nimetamata siis toimub pärandamine ikkagi seadusjärgse pärimise teel.
Vanderbilt Avenue
pisi|Vanderbilt Avenue Vanderbilt Avenue on raudteenduse magnaadi Cornelius Vanderbilti (1794–1877) järgi nimetatud puiestee Midtown Manhattanil, 42nd Street ja 47th Street teede vahel.
Marjo Näkki
Marjo Näkki (sündinud 1976) on Soome ajakirjanik.
Ta on õppinud Inglismaal ajakirjandust ning töötanud ajakirjanikuna muuhulgas Soome Rahvusringhäälingus ja Soome Uudisteagentuuris (Suomen Tietotoimisto). On olnud aastaid kultuuri- ja pressinõunik Soome suursaatkonnas Tallinnas. Praegu (2019) töötab Näkki Moskvas Soome Rahvusringhäälingu YLE korrespondendina.
Natalja Akimova
Natalja Akimova (sündinud 16. oktoobril 1957 Tallinnas) on vene teatri- ja filminäitleja.
Riikliku Propaganda Talitus
Riikliku Propaganda Talitus oli riiklik teavitustöö ja propaganda keskasutus, mis tegutses Eestis aastatel 1935–1940.
Ülesanded
Talituse ülesandeks oli teadete andmine Vabariigi Valitsuse ja ta asutiste tegevuse ja kavatsuste kohta, riikliku ja rahvusliku selgitustöö korraldamine ning avaliku elu aktiviseerimine seltskondlikule isetegevusele ja sotsiaalsele ühistööle; igasuguste üldrahvuslike ürituste algatamine; seltskondlikkude jõudude killustamise tõkestamine; noorsoo liikumise ühtlustamine ja selle keskuse loomise korraldamine; Eesti riikliku ja rahvusliku elu saavutistega tutvustamine.
Koosseis
Talitus allus peaministrile ja seda juhtis propagandajuht, kes võttis sõnaõigusega osa Vabariigi Valitsuse koosolekuist. 24. jaanuaril 1939 nimetas Vabariigi President talituse juhataja Ants Oidermaa ministriks.
Zona Cesarini
Zona Cesarini ("Cesarini tsoon") on väljend, mida kasutatakse lõppeva jalgpallimatši viimaste minutite märkimiseks. Seda väljendit võidakse kasutada ka mõnest muust spordialast rääkides. Väljend on pärit itaalia keelest, kuid hispaania keeles omistatakse sellele sama tähendus.
Riikliku Propaganda Talitus
Koosseis
Peaministri käskkirjaga nr. 6 – 5. oktoobrist 1935 nimetas peaministri asetäitja Kaarel Eenpalu:
Zona Cesarini
Väljendile pani aluse Itaalia-Argentina juurtega Juventus FC mängija Renato Cesarini (1906–1969), kellel oli kombeks lüüa väravaid mängu viimastel minutitel. Eriti aitas selle tekkele kaasa 13. detsembril 1931 löödud värav mängu 89. minutil, kui Renato Cesarini viis Itaalia koondise Ungari meeskonna vastu 3-2 juhtima.
Riikliku Propaganda Talitus
Tegevus
Talitus asutati 18. septembril 1935 dekreedina antud ja 20. septembril 1935 jõustunud seadusega senise Valitsuse Informatsiooni ja Propaganda Talituse asemele.
Zona Cesarini
Väljendit kasutati esmakordselt ajalehes mõni nädal hiljem, kui itaallasest ajakirjanik Eugenio Danese rääkis oma kirjatükis “Cesarini juhtumist”, viidates sellega matši viimastele minutitele. Sõna “tsoon” on ilmselt kasutusele võetud bridži kaardimängust, milles “tsoon” märgib mängu viimast ja otsustavat faasi.
Riikliku Propaganda Talitus
Tegevus
Talituse kaasabil toimus Vabariigi aastapäeva pidustuste iga-aastane ülemaaline korraldamine, mille puhul avaldati ülevaateteoseid.
Alates 1935. aastast korraldas talitus iga-aastast üleriikliku emadepäeva pühitsemist, milleks asutati 1936. aastal Emadepäeva Peakomitee.
1935. aastal korraldas talitus Rahvakultuuri ja Rahvahariduse Nõukogu poolt väljakuulutatud hümnitaoliste rahva ühis- ja pidulaulude võistluse tähtpäevaga 20. aprillil 1936, mil saabus 414 viisi, mis vastasid võistlustingimustele.
1936. aastal korraldas talitus ülevaate- ja mängufilmikavandite võistluse Eesti Vabariigi 20. aastapäeva tähistamiseks, millele saabus 68 filmikavandit.
1936. aastal valmistati talituse ainelisel toetusel 30 heliplaati rahvalauludest ja rahvamuusikast.
Talitus osales kodukaunistamise aktsioonis. „Kuna maa välimuse korrastamine, kodukaunistamine puude ja põõsastega ning uute metsatukkade istutamine ning maanteede palistamine puudega on võimeline teatava aja jooksul õilistama meie maad ning maastikku, ühtlasi on aga omane tekitama rahva hinges psühholoogilist murrangut loodusearmastuse ja loodusekaitsmise suunas, siis valmistas Riikliku Propaganda Talitus kodukaunistamise hoogtöö koordineerimise kava, mille alusel peeti kõigi asjaomaste asutiste ja organisatsioonide esindajate nõupidamine Peaministri asetäitja K. Eenpalu juures. Lõpliku kava kinnitas Riigivanem K. Päts .“ 1936. aastal asutati Kodukaunistamise Hoogtöö Peakomitee, mille tegelik asjaajamine ja aktsiooni populariseerimine pandi Riikliku Propaganda Talituse peale. Peakomitee likvideeriti 10. juunil, mil kodukaunistamise hoogtöö juhtimine pandi Loodushoiu ja Turismi-instituudile. Kodukaunistamise hoogtöö seadis oma sihiks: kodude ja nende ümbruse välisilme tõstmise ja arendamise, avalikkude paikade ja hoonete välisilme korrastamise ja kaunistamise, puiesteede ja parkide rajamise, mälestusmonumentide ümbruse ja mälestuspaikade kaunistamise, kirikute ümbruse ja kalmistute korrastamise ja kaunistamise ning kaasaaitamise Eesti lipu aktsiooni teostamisele. 1938. aastal jagati preemiatena 3800 majapidamise vahel 110 000 kg värvimulda.
Nimede eestistamist teostas talitus Nimede Eestistamise Liidu kaudu. 1. aprillil 1939 oli sooviavalduse oma võõrapärase perekonnanime eestistamiseks esitanud enam kui 195 000 isikut, neist maal 135 000 ja linnades 65 000. Võõrapärase perekonnanimega eestlasi oli jäänud 130 000, neist üle 60-aastasi 100 000. Eesnime eestistamiseks esitas kuni 1. aprillini 1939 taotluse 25 000 isikut. Lisaks senisele tegevusele võttis Nimede eestistamise Liit uueks ülesandeks kinnistusüksuste nimede eestistamise hoogtöö.
Rahvuslipu levitamise alal oli 1. märtsil 1936 Eestis rahvuslippudega varustatud 51 511 hoonet (33%). 1939. aasta iseseisvuspäeval lehvis üksnes maal enam kui 150 000 lippu.
23., 24. ja 25. veebruaril 1936 toimunud põhiseaduse muutmise rahvahääletuse eel korraldati talituse kaastegevusel üleriiklikke kokkutulekuid ja nõupidamisi omavalitsuse-, põllumajanduse- ja metsandustegelastele, kus esinesid kõnedega riigivanem Konstantin Päts, Kaitsevägede Ülemjuhataja Johan Laidoner, Peaministri asetäitja Kaarel Eenpalu ja teised Vabariigi Valitsuse liikmed.
1938. aastal pandi talituse peale Vabadussõja Üleriikliku Monumendi Püstitamise Peakomitee asjaajamine.
27. kuni 30. septembrini 1938 korraldas talitus eesti kirjanikele ringsõidu Põhja-Eestis nende tutvustamiseks Eesti suurtööstusega.
1938. aastal asus talitus eeltööde tegemisele kodusisustuse aktsiooni teostamiseks eesti algupärase mööblitoodangu, dekoratiivse tekstiilkäsitöö, keraamika, klaasitöö ja nahalõike- ning voolimistöö elustamiseks ning saavutiste populariseerimiseks kodude sisustamisel.
Bendik Singers
1973. aasta Eurovisiooni lauluvõistlusel esindas ta Norrat lauluga "It's Just A Game".
Grethe Kausland
Grethe Kausland (3. juuli 1947 Horten, Vestfold – 16. november 2007) oli Norra laulja.
1972. aasta Eurovisiooni lauluvõistlusel esindas ta Norrat lauluga "Småting".
Mars Polar Lander
Mars Polar Lander, tuntud ka kui Mars Surveyor '98 Lander, oli NASA maandur, mis oli osa Mars Surveyor '98 missioonist ja pidi uurima Marsi lõunapoolust.
Philipp Selli
Philipp Selli (30. jaanuar 1909 Türi – 14. juuli 2003 Eskilstuna, Rootsi) eesti loomaarst, kes oli üks ühingu Eesti Veterinaararstide Ühing Rootsis (EVÜR) asutajaid.
Mars Polar Lander
Maandur startis Marsile 3. jaanuaril 1999 ja kandis endaga kaasas kahte Deep Space 2 impaktorit, mis pidid Marsile maandumise ajal emalaevast eralduma ning Marsi pinnale kukkumise järel uurima Marsi pinda. Polar Lander pidi Marsil maanduma 3. detsembril 1999, kuid jäi kadunuks. NASA ei saanud ühendust Polar Landeri ega kummagi impaktoriga, ning kuulutas missiooni kuu aega hiljem ebaõnnestunuks.
Philipp Selli
Elulugu
Philipp kaotas mõlemad vanemad kümneaastaselt, kuid tänu sugulaste toele õnnestus tal omandada algharidus Türi Algkoolis. 1928. aastal lõpetas Türi Aiamajanduse Gümnaasiumi ja suundus praktikandina tööle Eesti Seemneviljaühisuse Jõgeva aeda. 1935. aastal lõpetas Tartu Ülikooli loomaarstiteaduskonna cum laude ja asus tööle Lelle jaoskonnas. Pärast Vene vägede sissetungi 1939. aastal töötas Lihula jaoskonnas kuni 1944. aastani, mil põgenes Rootsi. Paguluses töötas algul Stockholmi Loomaarstiülikoolis, kuid siis alustas oma erapraksist Eskilstunas. Eesti taasiseseisvumise järel käis ta õpetamas Eesti Põllumajandusülikooli loomaarstiteaduse üliõpilasi.
Mars Polar Lander
Hilisem uurimine tuvastas missiooni ebaõnnestumise tõenäolise põhjusena maanduri tarkvara vea, mistõttu pidas Polar Landeri arvuti tugijalgade väljasirutumisel tekkinud vibratsiooni maandumiseks ja lülitas enneaegselt välja retroraketid. Selle tulemusel kukkus maandur ilmselt umbes 40 meetri kõrguselt planeedi pinnale puruks. Maandurit pole tänaseni leitud.
Philipp Selli
Elulugu
Philipp oli tegev mitmes ühiskondlikus ühenduses: Kaitseliidu Vändra Malevkonna veterinaarpealik, Lelle valla Vabatahtliku Tuletõrjeühingu esimees, EVÜR liige ja Fraternitas Tartuensis auvilistlane.
Moskva–Petuški
pisi|Moskva–Petuški mälestusmärk Moskvas "Moskva–Petuški" on Venedikt Jerofejevi postmodernistlik pseudoautobiograafiline proosapoeem. Poeemi leksika moodustab segu piiblitsitaatidest, nõukogude ajakirjanduslikest stampidest, varjatud ja otsestest tsitaatidest vene ja maailmakirjandusest ning marksismi-leninismi klassikute teostest. Samuti sisaldab see hulgaliselt ebatsensuurset leksikat.
Teos on kirjutatud aastatel 1969–1970 ning levis alguses samizdat 'is. Esmakordselt ilmus see trükis 1973. aastal Iisraeli ajakirjas AMI (tiraažiga 300 eksemplari), seejärel 1977. aastal Pariisis. Nõukogude Liidus ilmus raamat alles perestroika järel, aastatel 1988–1989: alguses kärbitud kujul alkoholismivastase võitluse ühingu ajakirjas Trezvost i kultura, seejärel täielikumal kujul kirjanduslikus almanahhis Vest ning lõpuks 1989. aastal sisuliselt praegusel kanoonilisel kujul raamatuna.
Poeemi lüüriline kangelane on intellektuaalist alkohoolik Venja (Venitška) Jerofejev, kes sõidab elektrirongiga Moskvast Petuškisse külastama oma kallimat ja nende last. Reisi sihtkohta kirjeldatakse poeemis omamoodi utoopilise paigana. Montaažitööliste brigadiri kohalt vallandatud Venitška ärkab poeemi alguses pärast järjekordset ebaõnnestunud katset leida Moskvas Kremlit tundmatus trepikojas raskes pohmellis ning otsustab sõita Kurski vaksalist Petuškisse, kus elab tema kallim ja nende kolmeaastane poeg. Vaevu viinapoe avamise ära oodanud Venitška raiskab viimase raha alkoholile ning istub elektrirongi.
Rongis peab ta pikki monolooge alkoholist, ajaloost, filosoofiast, kultuurist ja poliitikast, vestleb kaasreisijatega ning joob koos nendega lakkamatult kõike, mis vähegi alkoholi sisaldab. Alkoholi mõjul satub Venitška unenäomaailma, kus temast saab Petuški rajoonis revolutsiooni juht. Unest ärgates mõistab ta, et rong on vahepeal jõudnud Petuškisse ning on nüüd juba teel tagasi Moskvasse, kuhu saabudes Venitškat hakkavad jälitama neli tundmatut, kes suruvad ta võõrasse trepikotta ning löövad teda seal nõelaga kõrisse.
Eesti keeles
Kultusteose ainetel tegi Meelis Lainvoo dramatiseeringu, mille tõi Rakvere teatris lavale Toomas Suuman lavastusena "Üks joodik sõitis rongiga". Lavalugu esietendus 3. mail 2008 teatri väikese maja kolakambris. Peaosa mängis Erik Ruus.
Kunda linnapea
Kunda linnapea on Kunda linnavalitsuse juht.
Kundat on ajaloos peale linnapeade juhtinud ka linnavanemad ja täitevkomitee esimehed.
DC Tower 1
DC Tower 1 on Austria kõrgeim pilvelõhkuja. Pealinna Viini ärikeskuses Donau Citys asuv ehitis on 220 meetri (250 meetrit koos antenniga) ja 60 korruse kõrgune. Kõrghoone projekteeris arhitekt Dominique Perrault ning see avati 2014. aastal pärast kolm aastat kestnud ehitust.
Multifunktsionaalsus
Enamikku hoone vabast pinnast kasutatakse kontoritena. Ülemistel korrustel asuvad luksuskorterid, alumised 15 korrust mahutavad neljatärnihotelli.
Gen Shōji
Gen Shōji (jaapani keeles 昌子 源 Shōji Gen; sündinud 11. detsembril 1992 Kobes) on Jaapani jalgpallur, kes mängib kaitsjana Prantsusmaa kõrgliiga klubis Toulouse.
Aastatel 2011–2019 mängis ta Jaapani kõrgliiga klubis Kashima Antlers. 2016. ja 2017. aasta hooajal on ta valitud Jaapani kõrgliiga hooaja sümboolsesse koosseisu.
2019. aastal siirdus ta Toulouse'i.
Koondisekarjäär
Jaapani jalgpallikoondises on ta mänginud 15 mängu. Ainsa värava on ta koondise särgis löönud 12. detsembril 2017 mängus Hiina vastu.
Ta on kuulunud Jaapani koondisse 2015. aasta Aasia meistrivõistlustel ja 2018. aasta maailmameistrivõistlustel.
Malekell
pisi|Malekell pisi|Elektrooniline malekell Malekell on spetsiaalne kell mängijate mõtlemisaja mõõtmiseks.
Mehaanilisel malekellal on kaks ühesugust kella, mille käigu kontrollimiseks on hoovaga ühendatud nupud. Käib see kell, mille nupp on üleval. Käigu teinud mängija vajutab omapoolse kella nupu alla ja käima hakkab teise mängija kell. Ettevalmistusajal on mõlemad nupud poolel kõrgusel ja mõlemad kellad seisavad. Mõlemale kellale seatakse niisugune näit, et mõtlemisaeg lõpeb, kui minutiosuti jõuab 12 kohale. Näidiku ülaosas on kerge vabalt rippuv nooleke, mida kella minutiosuti üles jõudes kallutab. Minutiosuti edasi liikudes jõuab kätte hetk, kui nooleke vabaneb ja kukub vertikaalasendisse. See tähistab lubatud mõtlemisaja läbisaamist.
Eesti reisidokumendid
Eesti kodanike reisidokumendid on järgmised :
Eesti Vabariigi poolt välismaalastele väljastatavad reisidokumendid on järgmised :
Władysław Sikorski
pisi|Władysław Sikorski 1923. aastal Władysław Eugeniusz Sikorski (20. mai 1881 – 4. juuli 1943) oli Poola sõjaväelane ja poliitik, Poola eksiilvalitsuse peaminister (1939–1943).
Enne Esimest maailmasõda lõi ta ja osales mitmes põrandaalustes organisatsioonis, mis taotlesid Poola lahkulöömist Vene Impeeriumist. Esimeses maailmasõjas osales ta Poola Leegioni koosseisus ja hiljem vastloodud Poola armee koosseisus Nõukogude-Poola sõjas 1919–1921. Viimases mängis ta olulist rolli otsustavas Varssavi lahingus. Poola Teise Vabariigi varajastel aastatel täitis ta mitmeid valitsusameteid, sh oli ta peaminister (1922–1923) ja sõjaminister (1923–1924). Pärast marssal Józef Piłsudski riigipööret 1926. aasta mais ja Sanacja valitsuse moodustamist langes ta valitsuse soosingust välja.
Teise maailmasõja ajal oli Sikorski Poola eksiilvalitsuse peaminister, Poola Sõjaväe ülemjuhataja ja Poola diplomaatia jõuline eestkõneleja. Ta toetas Poola ja Nõukogude liidu diplomaatiliste suhete taastamist, mis katkesid pärast Molotovi-Ribbentropi pakti sõlmimist Saksamaa ja Nõukogude Liidu vahel ning nende invasiooni Poola vastu. Kui 1943 palus Sikorski Rahvusvahelisel Punasel Ristil hakata uurima Katõni massimõrva, katkestas Nõukogude Liidu diktaator Jossif Stalin 23. aprillil igasugused Poola ja Nõukogude Liidu vahelised diplomaatilised suhted.
Juulis 1943 kukkus vahetult pärast starti Gibraltarilt merre lennuk, milles oli ka Sikorski. Surma said kõik peale piloodi. Kuna õnnetuse põhjused on vaidlustatavad, on tema surma põhjuste kohta liikvel mitmeid vandenõuteooriaid.
Sikorski oli kõige prestiižsem Poola eksiiljuht ja tema surm oli tõsine tagasilöök Poola küsimuse lahendamisel.
Gracchus Babeuf
Gracchus Babeuf (õieti François Noël Babeuf; 23. november 1760 Saint-Quentin – 27. mai 1797 (8. preriaal V) Vendôme) oli prantsuse revolutsionäär.
Ta korraldas Direktooriumi-vastase võrdsete vandenõu, mille eest ta giljotineeriti.
Tema õpetus, mida hakati kutsuma babuvismiks, on kommunismi ja anarhismi eelkäija. pisi|vasakul
Lielauce vald
Lielauce vald (läti keeles Lielauces pagasts) on vald Lätis Dobele piirkonnas. Vald piirneb sama piirkonna Vītiņi, Īle, Vecauce ja Zebrene vallaga, lisaks veel Salduse piirkonna Blīdene ning Zvārde vallaga.
Tallinna Russ
Tallinna Russ oli enne Teist maailmasõda Eestis tegutsenud korvpallimeeskond, mis koosnes peamiselt vene rahvusest mängijatest. Russi eelkäijaks oli korvpalliklubi Tallinna Vitjaz, kes tuli 1928. aastal Eesti meistriks.
Lielauce vald
Ajalugu
Agraarreformi eel kuulus valla aladel Stirnase mõisale (Stirnhof) 308 hektarit maad, Sirmele mõisale (Sirmeln) 586 hektarit maad ja Lielauce mõisale (Groß-Autz)  koos kirikumõisa ning Mīne (Wilhelminehof), Lēne (Lahnen, Helenenhof või Gahlenhof), Tauvēni (Tauenhof), Skare (Skarre või Elisenhof) ja Galauce (End-Autz) karjamõisadega kokku 3330 hektarit maad. Aastal 1935 oli Jelgava kreisi kuulunud valla pindala 113,83 km² ja seal oli 1664 elanikku.
Tallinna Russ
Tallinna Russ tuli Eesti meistrivõistlustel võitjaks 1932. ja 1933. aastal. Meeskonnas mängisid Eugen Riives, Paul Klõšeiko, Valentin Klõšeiko, Jevgeni Gaikovitš, Aleksei Bulatov, Aleksander Ivanov, Tarass Timtšenko, Andrei Cristjanson, Igor Pototsky, Aleksei Bulatov jt. Treener oli Aleksei Selenoi. Eesti koondisse, mida juhendas Aleksei Selenoi, kuulusid neil aastail Timtšenko, Pototsky, Bulatov ja vennad Klõšeikod.